Brendan Gleeson në filmin e ri Calvary
Aktori i filmit Harry Potter flet për filmin dhe karrierën
Roli i tij më I njohur është Mad Eye Moody, ose magjistari i pazakontë nga filmi Harry Potter. Por rezumeja e aktorit Brendan Gleeson përfshin dhjetëra filma dhe ai përqafon të gjitha personazhet që interpreton me të njëjtin pasion. Gjatë një interviste për Zërin e Amerikës, aktori Brendan Gleeson flet për filmin e ri dramatik Calvary dhe mbi sekretin e suksesit të tij. Është e pamundur të mendosh për personazhin Mad eye Moody, magjistarin e pazakontë nga Harry Potter dhe të mos përfytyrosh Brendan Gleeson. Aktori më i madh se vetë jeta, thotë se kishte kaluar shumë mirë ndërsa studionte karakterin. Por personazhi më i ri që ai luan nuk ka asgjë të përbashkët me magjistarin grindavec. Në filmin dramatik Calvary, ai interpreton një prift katolik të pakorruptueshëm, i cili duhet të paguajë për mëkatet e të tjerëve. Prifti James nuk e njeh burrin që e kërcënon atë. I panjohuri thotë se ishte dhunuar nga një prift tjetër kur ishte djalë i vogël dhe kërkon hakmarrje. Vrasësi mund jetë çdonjëri nga pjestarët e zhgënjyer të famullisë së priftit, që ka humbur besimin tek kisha. Prifti James e pranon me qetësi fatin e vet. Gjatë viteve, Glesson ka luajtur personazhe të ndryshme. Në komendinë In Bruges,ai ishte gangster zemergjerë ndërsa në filmin The Guard, ai interpreton një polic racist. Aktori thotë se mishëron tërësisht rolet që luan. Këtu është mbreti Menelaus në filmin Troy. Nga një personazh tek tjetri, asnjë nga ata nuk refleton personalitetin e tij. Ai thotë se secili prej personazheve ka një copë të vogël nga ai. Dhe ndjesinë e arritjeve të tij deri tani e shpreh shumë thjeshtë. Ky është sekreti i suksesit të tij.